
PRIMERES OBSERVACIONS DE LA PAPALLONA TI- 
GRE (Danaus chrysippus L.) A LES ILLES BALEARS 


G. ALOMARI, J. JURADO' & L. NÚNEZ: 


PARAULES CLAU: Danaus chrysippus, Lepidòpters, Illes Balears. 
KEYWORDS: Danaus chryppus. Lepidoptera, Balearic Islands. 


RESUM. Se cita per primera vegada Danaus chrysippus L. (Danaidae, Lepidoptera) a les Bale- 
ars. S'indiquen diferents observacions realitzades a la segona meitat de l'any 1990 i una referèn- 
cia a les plantes que utilitza per a la seva alimentació. 


SUMMARY. FIRST OBSERVATIONS OF THE TIGER MOTH Danaus chrysippus L. ON THE BALEARIC 
ISLANDS. Danaus chrysippus in recorded for first time in the Balearic Islands. Recordings of the 
species in the second half of 1990 are indicated; elsewhere, trophic plants are listed. 


INTRODUCCIÓ 


La papallona tigre Danaus chrysippus és una espècie que viu al nord d'À- 
frica, Aràbia, Àsia tropical i arriba fins a Austràlia (HIGGINS & RILEY, 1980). 
Actualment es troba en plena expansió com demostren les diferents observa- 
cions a la conca mediterrània (llevant ibèric, Occitània, Còrsega, sud d'Itàlia, 
Malta i Grècia). Les primeres cites a la península Ibèrica, de 1980, són del 
País Valencià i d'Andalusia, on sembla que s'ha aclimatat (MASÓ et al., 1985). 
Posteriorment l'espècie ha seguit fins a Roses (DE VIEDMA & GÓMEZ-BUSTI- 
LLO, 1985). 

L'estiu de 1990 s'ha observat per primera vegada a les illes Balears. 

OBSERVACIONS I RECOL:LECCIONS 


-Del final de juliol al final d'agost és observada a Son Godall (Campos) 
(31SED0060), sobre espígol (Lavandula dentata) i sobre budleies (Budleia du- 
vidii). 

— 10-9-90: és observada a l'Hostalot (Ciutat de Mallorca) (318DD7580). 

— 26-9-1990: és observada al Molinar (Ciutat de Mallorca) (318DD7075). 

— 29-9-90 i 12-11-90: és observada a l'Albufera de Mallorca (31SEE0505). 

— 1-10-90 i 2-11-90: és observada a Artà (31SED3090). 

— 30-9-90: és observada posant ous damunt seder (Gomphocarpus frutico- 
sus) a Son Ferriol (Ciutat de Mallorca) (318DD7580). 

— 25-10-90: s'observen i recullen petites larves sobre seder a Son Ferriol 
(31SDD7580). 

— 15-10-90: és observada a la zona humida del Saluet (Andratx) 
(315DD4575) i és observada en estat larvari damunt seder a Son Parc (el Mer- 
cadal, Menorca) (315EE9530). 

— 19-10-90: és observada a Son Bonet (Ciutat de Mallorca) i a la mateixa 
capital (315DD7080). 

— 30-10-90: és observada volant sobre el mar: 

-Un exemplar a Cala Agulla (Capdepera) (318ED3595). 

-Un exemplar prop del cap del Freu (Capdepera) (31SED3595). 

—Un exemplar a 25 miles al sud-est de Cala Rajada (Capdepera) 
(31SED4090). 

— 20-10-90: és observada al Camp de les Egües (Llubí) (31SED0090). 

— A principis de novembre és observada i capturats 4 exemplars per un 
dels autors a les Salines (Mallorca) (31SED0050). 

— 21-11-90: és observada a Sóller (318DE7500). 

— 25-11-90: són observades 20 larves alimentant-se de Asclepias curassavica 
a les Salines (Mallorca) (31SED0050) i se'n recullen quatre. 

— 2-12-90: són observades 24 larves sobre seder a Santa Maria del Camí 
(31SDD8085). 


PLANTES NUTRIENTS 


La papallona tigre és una espécie polífaga que s'alimenta de plantes de la 
família Asclepidàcies al nord d'Àfrica (DE VIEDMA & GÓMEZ-BUSTILLO, 
1985). A la península Ibèrica s'alimenta de Cynanchum acutum, Calotropis 
sp., Stapelia sp., Gomphocarpus fruticosus i Asclepias curassavica (DE VIED- 
MA & GÓMEZ-BUSTILLO, 1985) i de Calystegia sepium (Masó et al., 1985). A 

Fig. 1.- Observacions i captures de Danaus chrysippus a Balears 
Records and collections of Danaus chrysippus on the Balearic Islands 
1. Son Godall, 2. Ciutat, 3. Albufera; 4. l'Hostalot, 5. Artà, 6. Son Ferriol, 7. Cala 


Agulla, Cap des Freu, Cala Ratjada, 8. El Saluet; 9. Son Bonet, 10. Son Parc, 11. 
Camp de les Egúes, 12. Les Salines, 13. Sóller, 14. El Molinar, 15. Sta. Maria. 


Menorca l'hem observada alimentant-se de seder: i a Mallorca l'hem observa- 
da damunt seder i Asclepias curassavica. 
En captivitat l'hem criada a les dues plantes abans esmentades. 

